stanford-oval/wikipedia huggingface dataset:
מרסלו ביילסה
קריירה כמאמן > נבחרת צ'ילה

ביילסה מונה כמאמנה החדש של נבחרת צ'ילה אחרי כישלונה של הנבחרת בקופה אמריקה. משחקו הראשון במוקדמות הגביע העולמי נערך בבואנוס איירס מול נבחרתו הקודמת ונבחרת מולדתו ארגנטינה שהסתיים בניצחון ארגנטינה בתוצאה 0–2. בשנת 2009 זכה בתואר מאמן השנה בדרום אמריקה.
קריירה כמאמן > אתלטיק בילבאו

ביולי 2011 מונה ביילסה למאמן אתלטיק בילבאו ונחל עמה הצלחות רבות בליגה האירופית ובליגה. ניצחון כפול על מנצ'סטר יוניטד - 2-3 באולד טראפורד ו-1–2 באצטדיונה הביתי של בילבאו. כמו כן, רשם ביילסה ניצחון על שאלקה 04 הגרמנית בחוץ 2–4. הוא הוביל את בילבאו עד לגמר הליגה האירופית אך שם קבוצתו הפסידה 0–3 לאתלטיקו מדריד.
באותה עונה ביילסה גם הוביל את בילבאו לגמר הגביע הספרדי, אך קבוצתו הפסידה 0–3 לברצלונה.
בתחילת חודש יולי 2012, התפטר ביילסה מאימון הקבוצה לאחר שלא קיבל גיבוי מהנהלת הקבוצה, לאור ריב אליו נקלע אל מול שיפוצניקים שעיכבו עבודות שדרוג שביצעו במתקן האימונים של המועדון. אולם, יממה לאחר מכן, הודיע ביילסה כי הוא חוזר בו מהתפטרותו. ביוני 2013 סיים את תפקידו בקבוצה.
קריירה כמאמן > מרסיי

לאחר מונדיאל 2014, חתם מרסלו ביילסה באולימפיק מרסיי לשנתיים.
קריירה כמאמן > לאציו

ב-6 ביולי 2016 התמנה ביילסה לתפקיד מאמן לאציו, על אף מועמדותו לאימון נבחרת ארגנטינה.
כעבור יומיים התפטר מתפקידו במפתיע.
קריירה כמאמן > ליל

ב-24 במאי 2017 התמנה ביילסה למאמן ליל מהליגה הצרפתית. ב-15 בדצמבר 2017 פוטר מתפקידו לאחר השעיה של חודש ורצף כישלונות של ליל.
קריירה כמאמן > לידס יונייטד

ב-15 ביוני 2018 מונה למאמן לידס יונייטד מהצ'מפיונשיפ והעפיל עמה בחזרה לפרמייר ליג לאחר היעדרות של 16 שנה.
ב-27 בפברואר 2022 פוטר מהקבוצה לאחר רצף תוצאות שלילי עם מספר רב של ספיגות שערים.
קריירה כמאמן > חיים אישיים

פעמים רבות סיפר ביילסה שהוא בעל אוסף של מעל 25,000 קלטות וידאו של משחקי כדורגל אותן ניתח לפרטי פרטים, מהן למד 28 דרכים להציב שחקנים על המגרש, 11 דרכים להגיע אל השער ו-17 מהלכים התקפיים אפשריים.
אחיו רפאל הוא פוליטיקאי בעוד שאחותו מריה אאוחניה מכהנת בתור מושלת חבל סנטה פה.
רובין וורן

| --- | --- |
רובין וורן
רובין וורן
 לידה:  11 ביוני 1937 אדלייד, אוסטרליה הדרומית, אוסטרליה 
 פטירה:  23 ביולי 2024 (בגיל 87) פרת', אוסטרליה המערבית, אוסטרליה 
 ענף מדעי:  פתולוגיה
 מקום מגורים:  אוסטרליה
 מקום לימודים:  אוניברסיטת אדלייד  אוניברסיטת אוסטרליה המערבית 
 מוסדות:  אוניברסיטת אוסטרליה המערבית 
 פרסים והוקרה:  חבר במסדר אוסטרליה (26 בינואר 2007)  עמית האקדמיה האוסטרלית למדעים (2006)  פרס נובל לפיזיולוגיה או לרפואה (2005)  מדליית פלורי (1998)  פרס פאול ארליך ולודוויג דרמשטדטר (1997)  פרס קרן וורן אלפרט (1994) 
 תרומות עיקריות
 גילוי חיידק הליקובקטר פילורי שגורם לדלקות בקיבה, לכיב קיבה, לכיב תריסריון, ולמחלות סרטן בקיבה ובתריסריון
 
ג'ון רובין וורן (באנגלית: John Robin Warren;‏ 11 ביוני 1937 – 23 ביולי 2024) היה פתולוג ופיזיולוג אוסטרלי, חתן פרס נובל לפיזיולוגיה או לרפואה לשנת 2005.
ביוגרפיה

וורן נולד באדלייד שבאוסטרליה. הוא השלים את לימודיו התיכוניים במכללת סנט פיטר שבעיר, ולאחר מכן קיבל תואר MBBS (קיצור של Bachelor of Medicine, Bachelor of Surgery) מטעם אוניברסיטת אדלייד.
וורן התעניין במחלת הגסטריטיס, ופגש את הרופא והפרופסור למיקרוביולוגיה בארי מרשל, במהלך הכשרה ברפואה פנימית בבית החולים המלוכתי בפרת' ב־1981. יחדיו, השניים חקרו את נוכחות חיידק סלילי אצל חולי גסטריטיס. בשנה שלאחר מכן (1982), הם הצליחו לגדל את התרבית הראשונית של H. pylori ופיתחו את ההשערה שלהם הקושרת בין החיידק לבין אולקוס וסרטן הקיבה.
תיאורית ה־H. pylori זכתה ללגלוג בידי המדענים והרופאים הממסדיים, שלא האמינו לכך שחיידק יכול לחיות בסביבה החומצית של הקיבה. במסגרת מאמציהם להוכיח כי החיידק גורם לאולקוס, בשנת 1984 שתה בארי מרשל צלחת פטרי מלאה בחיידק ופיתח במהרה תסמינים של דלקת רפידת הקיבה, שנעלמו לאחר שלקח אנטיביוטיקה, אך לא פיתח אולקוס.
ב־2005 העניקה האקדמיה השוודית למדעים לוורן ולמרשל את פרס נובל לפיזיולוגיה או לרפואה על "התגלית שלהם של החיידק ה־H. pylori, ותפקידו במחלות כיב הקיבה ודלקת הקיבה".
וורן היה נשוי לוויניפרד תרזה לבית ויליאמס עד למותה ב־1997. לזוג חמישה ילדים.
מת ב-23 ביולי 2024 בפרת', אוסטרליה בגיל 87.
חברת נתיבי איילון

| --- | --- |

 נתונים כלליים
 סוג:  חברה ממשלתית
 מוטו:  בכל דרך שתבחרו
 תקופת הפעילות:  1970–הווה (כ־55 שנים)
 משרד ראשי:  עזריאלי ראשונים,  ראשון לציון, ישראל ישראל
 ענפי תעשייה:  תחבורה, בנייה, תשתיות
 מנכ"ל:  אורלי שטרן
 עובדים:  179
  
 www.ayalonhw.co.il
 
הסמליל הקודם של החברה (2005-2018)
מפת נתיבי איילון (כביש 20) וסביבתם – מהקצה הצפוני, ליד כפר שמריהו, ועד הקצה הדרומי במחלף חולות
מרכז ניהול תנועה מטרופולינית, דן
חברת נתיבי איילון היא חברה ממשלתית ישראלית העוסקת בפיתוח ובניהול תשתיות תחבורה. החברה הוקמה ב-1970 כמיזם משותף של עיריית תל אביב-יפו והמדינה לצורך סלילת כביש נתיבי איילון, ובמרץ 2017 הפכה לחברה ממשלתית בבעלות מלאה.
כיום, נתיבי איילון מובילה פרויקטים תחבורתיים רחבי היקף במרחב העירוני והבין-עירוני, מתמקדת בפיתוח תשתיות, ניהול תנועה, וקידום טכנולוגיות תחבורה חכמה. החברה פועלת כזרוע הביצועית של משרד התחבורה ומשמשת כגורם מרכזי בתכנון ובפיתוח מערכות תחבורה מתקדמות בישראל. נכון לשנת 2024, מנכ"לית החברה היא אורלי שטרן.
היסטוריה > השנים הראשונות

בשנת 1965 הוקמה מסגרת מנהלית בשם "נתיבי איילון" לצורך הקמת נתיבי איילון. בתחילת 1969 אישרה הממשלה את הקמת נתיבי איילון כחברה.
"חברת נתיבי איילון" בע"מ התאגדה בשנת 1970 על-פי דיני מדינת ישראל כחברה פרטית. מאז הקמתה החברה הייתה בבעלות משותפת של מדינת ישראל ועיריית תל אביב-יפו.
היסטוריה > הרחבת הפעילות

החברה עסקה לא רק בבנייה ותחזוקה של כביש נתיבי איילון, אלא גם בבניית הפרדות מפלסיות בדרכים עירוניות בתל אביב במרכז העיר ובשכונות עבר הירקון, בהכשרת נתיבי תחבורה ציבורית, בהכשרת רצועות עבור מסילות רכבת ואף מעורבת בפרויקטים בערים אחרות, כגון הפרדה מפלסית למסילות רכבת ברחובות, בבאר יעקב ובלוד.
בתחילת שנות ה-90 התרחבה פעילות החברה מחוץ למטרופלין תל אביב, היא הקימה שתי חברות בת: "נתיבי גליל" ו"נתיבי כרמל" שפעלה בחיפה, והייתה אחראית גם על פרויקט מנהרות הכרמל. ב-1994, פרסם היועץ המשפטי לממשלה, מיכאל בן יאיר, חוות דעת משפטית לפיה נתיבי איילון, הנמצאת בבעלות משותפת ושווה של הממשלה ועיריית תל אביב, אינה מורשית לעבוד מעבר לגבולות מטרופולין תל אביב. בעקבות ההחלטה בשנת 1998 מוזגה חברת "נתיבי כרמל" עם חברת יפה נוף של עיריית חיפה. במקביל התקבלה החלטה, שלא בוצעה, לסגור את החברה בסוף 2004.
היסטוריה > הרפורמה בתחבורה הציבורית בגוש דן

החברה תכננה תוכנית לרפורמה בתחבורה הציבורית בגוש דן על מנת להתאימה לצורכי הציבור. ביצועה המעשי התעכב והחל רק באוגוסט 2010, כאשר השינוי המהותי ביותר התבצע ב-1 ביולי 2011 עם ביצוע הפעימה השנייה בארגון מחדש. במסגרת השינוי, בוטלו עשרות קווים, אחרים שינו מסלולם וקווים חדשים נוספו. בתגובה לביקורת, בוצעו בקווים שינויים נוספים בשנים הבאות.
היסטוריה > מעבר לבעלות ממשלתית מלאה

ב-25 במאי 2014, אישרה הממשלה להעביר את החברה לבעלות מלאה של המדינה. ולרכוש את חלקה של עיריית תל אביב-יפו בחברה, ובכך להפוך את החברה לחברה ממשלתית. בעקבות כך הוחלט שהחברה תבצע פרויקטים במרחב העירוני והמטרופוליני, לא רק בגוש דן אלה גם בשאר רחבי הארץ.
במרץ 2017, התקבלה החלטת ממשלה שהגדירה מחדש את מטרות החברה ונתיבי איילון הפכה לחברה ממשלתית בבעלות מלאה. במתכונתה הנוכחית, "חברת נתיבי איילון" היא חברה ממשלתית המובילה פרויקטים תחבורתיים רחבי היקף ותקציב במרחב העירוני והמטרופוליני, אשר תכליתם הוא לייצר העדפה לתחבורה ציבורית ושיתופית והפחתת שימוש ברכב הפרטי, תוך שימוש בטכנולוגיות מתקדמות.
ב-3 בדצמבר 2018, חנכה החברה את משרדיה הראשיים בעזריאלי ראשונים, ראשון לציון; לאחר שעברה מתל אביב.
היסטוריה > ציוני דרך

גשר יהודית
במבט מרחוב יגאל אלון למערב
מבט לשכונת מונטיפיורי
הגשר בבנייה, קיץ 2019
בינואר 2020 נחנך גשר יהודית, פרויקט שמשרד התחבורה וחברת נתיבי איילון ניהלו, המחבר בין שדרות יהודית שבשכונת מונטיפיורי לבין מגדלי אלון שבמערב שכונת ביצרון בתל אביב. הגשר נועד ליצור חיבור נוסף בין מרכז תל אביב לבין השכונות שממזרח לנתיבי איילון ולשרת את נוסעי תחנת יהודית התת-קרקעית בקו האדום של "דנקל", הרכבת הקלה בגוש דן.
במרץ 2020, הוחלט במשרד התחבורה וחברת נתיבי איילון להאיץ את העבודות בפרויקט הנתיבים המהירים לאור הירידה בהיקף התנועה כתוצאה ממשבר הקורונה, ובכך קוצרו זמני הפרויקט.
באוגוסט 2021, משרד התחבורה העניק לחברת נתיבי איילון סמכויות המרחיבות את תחומי פעילויות החברה למטרופולין חיפה, לרבות תפעול ואחזקה של מתחמי התחבורה הציבורית במטרופולין, הקמת צוות תוכנית אב למרחב צפון והקמת מרכז ניהול תנועה מטרופוליני שישמש את חיפה וסביבותיה. במסגרת הסמכויות התפעוליות שקיבלה לידה, ניתן למנות בין היתר תפעול ואחזקת תחנת רכבת מרכזית המפרץ, תחנת רכבת העמק, הרכבלית, אחזקת ציר המטרונית והמסופים באזור חיפה וסביבתה.
באוגוסט 2022, נפתחו לתנועה כ-11 ק"מ של נתיבי תחבורה ציבורית ושיתופית בנתיבי איילון לכיוון דרום וצפון. בנתיבי איילון לכיוון צפון, נפתחו לתנועה נתיבי תחבורה ציבורית ושיתופית, בין צומת חולון למחלף השלום אשר משלימים את התוואי לתחבורה ציבורית ושיתופית ממבוא איילון ועד מחלף השלום. כמו כן, בנתיבי איילון לכיוון דרום, נפתחו לתנועה נתיבי תחבורה ציבורית ממחלף השלום ועד מחלף וולפסון, שמתחבר לפיצול בין 20 לכביש 1.
רשויות תמרור ותפקידה של נתיבי איילון

רשות תמרור היא הסמכות הבלעדית לקביעת הסדרי תנועה. בנוסף מי שאחראי על רשות תמרור באזורו אחראי על אחזקת ההסדרי תנועה בכל התחום הדרך, מבטיח תקינות ההסדרים התחבורתיים ואמון על התקינות המשפטית של ההסדרים.
רשויות תמרור ותפקידה של נתיבי איילון > האזורים בהן נתיבי איילון משמשת כרשות תמרור

מחוז חיפה והצפון:
כביש 4 מצומת כורדני עד צומת בן צבי
כביש 781 מצומת הצריף עד צומת יוספטל
כביש 752 מצומת מגבול נשר בצפון עד מסוף יגור
כביש 705 מצומת בר יהודה עד גבול נשר (אוסקר שינדלר)
מחוז תל אביב והמרכז:
כביש 2 ממחלף נתניה עד מחלף שפיים
כביש 20 ממחלף שפיים עד מחלף חולות
ציר הכיכרות בראשון לציון כולל מתח"ם ראשון לציון
הוד השרון – ציר רמתיים מצומת משה שרת עד צומת עדנים
תשתיות לרשת "אופנידן"קריית אונו / סביון / יהוד מונוסון – ציר אלכסנדרוני (4622) מצומת מבואות עד צומת סביון
רמלה / באר יעקב – כביש 200 ממחלף רמלה מערב עד מחלף האצ"ל (כביש 44) כולל הפרדה 131
פעילות החברה

"חברת נתיבי איילון" היא חברת תשתית ממשלתית המובילה, יחד עם משרד התחבורה והרשויות המקומיות פרויקטים תחבורתיים רחבי היקף ותקציב במרחב העירוני – מטרופוליני שמטרתם לייצר מארג של פתרונות תחבורה מתקדמים עבור משתמשי הדרך אשר יגרמו להפחתת השימוש ברכב הפרטי.
פעילות החברה > מערכת להסעת המונים במטרופולין תל אביב > הקו החום

הקו החום הוא פרויקט לאומי של משרד התחבורה וחברת נתיבי איילון המחבר את הערים ראשון לציון, באר יעקב, רמלה ולוד למטרופולין ת"א, באמצעות מערכת הסעת המונים חדשנית, חשמלית ובטוחה. המערכת תשפר משמעותית את הנגישות וההתניידות בערים ומחוצה להם לרווחת משתמשי הדרך המתגוררים בתוואי. בנוסף, המערכת תכלול כלי רכב רבי קיבולת, תדירים ומתקדמים בנתיב תחבורה ציבורית ייעודי להם, לצד פיתוח מרחב אורבני לרבות סלילת שבילי אופניים, הצבת תחנות מתקדמות וחידוש התשתיות בתוואי הקו.
פעילות החברה > מערכת להסעת המונים במטרופולין תל אביב > הקו הכחול

הקו הכחול הוא פרויקט לאומי של משרד התחבורה וחברת נתיבי איילון המחבר את הערים ראשון לציון, נס ציונה ורחובות למטרופולין ת"א, באמצעות מערכת הסעת המונים חדשנית, חשמלית ובטוחה. המערכת תשפר משמעותית את הנגישות וההתניידות בערים ומחוצה להם לרווחת משתמשי הדרך המתגוררים בתוואי. בנוסף, המערכת תכלול כלי רכב רבי קיבולת, תדירים ומתקדמים בנתיב תחבורה ציבורית ייעודי להם, לצד פיתוח מרחב אורבני לרבות סלילת שבילי אופניים, הצבת תחנות מתקדמות וחידוש התשתיות בתוואי הקו.
פעילות החברה > מערכת להסעת המונים בנפת אשקלון

תוכנית אסטרטגית 2040 להסעת המונים ולתחבורה ציבורית בנפת אשקלון היא תוכנית אב להקמת מערכת תחבורה עתירת נוסעים (מתע"ן) של ממשלת ישראל, במרחב נפת אשקלון לשנת 2040. משרד התחבורה הטיל את הסמכות לביצוע המיזם על "חברת נתיבי איילון". התוכנית פותחה במקביל לתוכנית האב לדיור בנפה של משרד הבינוי והשיכון, והיא אושרה ב-2017. ב-2020 פורסמה הטיוטה הראשונה של התוכנית.
המערכת המתוכננת כוללת 5 קווי הסעת המונים בסך הכל, שייושמו באמצעות רכבת קלה (LRT) או מערכת אוטובוסים מהירה (BRT), שיחברו את הערים אשדוד, אשקלון, יבנה, רחובות, קריית גת, גדרה, גן יבנה, וקריית מלאכי. בנוסף, מתוכננת רשת משלימה שתחבר גם את העיר שדרות למערכת. כמו כן, היא כוללת קישור לקו המטרו M1 של מטרו תל אביב בזרועו הדרומית, ומערכות תחבורה משלימות כגון נתיבי תחבורה ציבורית עירוניים ובין-עירוניים, ורשת שבילי אופניים בין-עירונית ברחבי הנפה בשם "אופנידרום".
לפי תוכנית האב לפיתוח רשת הדרכים הלאומית של ישראל לשנת 2050, הקווים האדום והירוק הם קווי רכבת קלה.
פעילות החברה > הנתיבים המהירים בגוש דן

פרויקט הנתיבים המהירים של משרד התחבורה וחברת נתיבי איילון הוא פרויקט שמטרתו לאפשר הגעה מהירה בתחבורה ציבורית ושיתופית למוקדי התעסוקה במטרופולין תל אביב. אורכם הכולל של הנתיבים המהירים החדשים לתחבורה שיתופית וציבורית שנסללים בימים אלו הוא כ-75 ק"מ קילומטר, בתוואי שבין ראשון לציון דרך תל אביב – יפו ועד מחלף 57 (נתניה). הפרויקט כולל הקמת שני חניוני ענק, בשולי המטרופולין, בשפיים ובראשון לציון, מהגדולים מסוגם בעולם, אשר יאפשרו חנייה לכ-11,000 רכבים. בחניונים הללו יופעלו שירותי הסעות נוחים וחינמיים באמצעות מערך שאטלים חשמליים ומודרניים, בתדירות גבוהה למוקדי תעסוקה מרכזיים במטרופולין תל אביב. במהלך שנת 2025 צפוי להיפתח כל מערך הנתיבים המהירים לאורך כביש 20 וכביש החוף. לצד פרויקט הנתיבים המהירים, החברה מתחזקת ומנהלת את כביש 20.
מרכזי ניהול תנועה במטרופולין תל אביב-יפו וחיפה הם פרויקט לאומי של משרד התחבורה וחברת נתיבי איילון לניהול תנועה מתקדמת ומטרופולינית בזמן אמת. בימים אלו מקודמים מרכזי ניהול תנועה במטרופולין תל אביב וחיפה הפועלים מסביב לשעון ומשתמשים בנתוני דרך הנאספים באמצעות טכנולוגיה מתקדמת כדי לייעל את התנועה בזמן אמת, תוך שיתוף פעולה הדוק ומלא עם הרשויות בערי המטרופולין וגופי החירום.
פעילות החברה > אופנידן

רשת "אופנידן" הוא פרויקט לאומי של משרד התחבורה וחברת נתיבי איילון הכולל רשת שבילי אופניים בינעירוניים בגוש דן של שבילים רציפים שמתפרשים על פני 14 רשויות בין ראשון לציון שבדרום ועד הרצליה שבצפון. שבילי האופניים יהיו רחבים, מוצללים ומופרדים מתנועת המכוניות ומהולכי הרגל.
פעילות החברה > מהיר לעיר

"מהיר לעיר" הוא פרויקט לאומי של משרד התחבורה וחברת נתיבי איילון לשדרוג מערך התחבורה הציבורית במרכז הארץ שעתיד לייצר אלטרנטיבה יעילה, מהירה ואיכותית לרכב הפרטי עבור תושבי המרכז. במסגרת הפרויקט: ניתנת העדפה לנוסעי התחבורה הציבורית באמצעות צביעת נתיבי תחבורה ציבורית ייעודיים, מוצבות תחנות חדשות ומתקדמות, נסללים שבילי אופניים עירוניים, כמו כן נעשה שיפור בתדירות קווי האוטובוס ומסלולם בהתאם ובשיתוף התושבים.
פעילות החברה > התוכנית הארצית לקידום מתקני תחבורה ציבורית

"התוכנית הארצית לקידום מתקני תחבורה ציבורית" הוא פרויקט לאומי של משרד התחבורה, הרשות לתחבורה הארצית וחברת נתיבי איילון במטרה לאפשר למדינה לעמוד ביעדיה הן בנוגע להעלאת השימוש בתחבורה הציבורית, והן בנוגע למעבר לאוטובוסים חשמליים. כחלק מהתוכנית, "חברת נתיבי איילון" מקדמת, מתכננת, מקימה ומתחזקת מתקני תחבורה ציבורית ברחבי הארץ. לצד זו, מקדמת החברה עמדות טעינה בפריסה ארצית הן ברמה הרגולטורית והן ברמה היישומית לטובת המעבר לאוטובוסים חשמליים.
פעילות החברה > תוכנית החומש לחברה הערבית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
פרויקטים תחבורתיים ביישובי החברה הערבית והדרוזית בתכנון ובביצוע בפריסה ארצית לצד קידום תוכנית האסטרטגית כאשר המטרה היא שבתוך עשור תהיה רשת תחבורתית הולמת ובטיחותית שתשפר את איכות החיים לתושבים ותאפשר תשתית טובה להעברת שירות בתחבורה הציבורית.
תחבורה חכמה

"חברת נתיבי איילון" משמשת כזרוע הטכנולוגית של משרד התחבורה במטרה לקדם מיזמים בתחום התחבורה החכמה בכדי להצעיד את מדינת ישראל לעבר תחבורת המחר.
מיזמי התחבורה החכמה שהחברה מקדמת מתמקדים בהגברת חווית המשתמש לצד הטמעת טכנולוגיות חדשניות בפרויקטי תחבורה שונים של החברה ומחוצה לה. בין המיזמים ניתן למנות: רמזורים אדפטיביים, V2X, תחבורה ציבורית אוטונומית ועוד.
תפקיד נוסף הוא לאפשר ולייצר אקו-סיסטם בין חברות האוטו-טק לבין המדינה. החברה עושה זאת באמצעות הקמת פלטפורמות מקצועיות שידעו לתת מענה הן לבדיקות וניסויים בעולמות התחבורה והתשתיות (מרכז הניסויים לתחבורה חכמה באשדוד) והן להגנה מפני איומי סייבר בעולמות התחבורה והתשתיות (מרכז הסייבר לתחבורה חכמה בבאר שבע).
תחבורה חכמה > מיזמים

מרכז הניסויים לתחבורה חכמה באשדוד הוא פרויקט לאומי של משרד התחבורה וחברת נתיבי איילון אשר נועד לאפשר ולקדם מיזמים בתחום התחבורה החכמה, תוך העמדת תשתית ייחודית ומתקדמת לביצוע ניסויים, הן עבור תעשיית האוטו-טק והן עבור המדינה. במרכז שהוקם בסוף שנת 2020 מבוצעים ניסויים רבים במגוון נושאי הליבה בתחום התחבורה החכמה, לרבות מעבר לרכבים אוטונומיים, אוטומציה והטמעת תשתיות טכנולוגיות בתחום תחבורה. הקמת המרכז נועדה לאפשר ולייצר אקו-סיסטם בין חברות האוטו-טק לבין הרשויות, לתת במה לשיתופי פעולה בין חברות האוטו-טק שפועלות במרכז ולקדם מיזמים פורצי דרך בתחום התחבורה החכמה.
מיזם הרחפנים הלאומי הוא פרויקט המהווה שותפות של גופי ממשלה אותו מובילים משרד התחבורה, נתיבי איילון, רשות החדשנות, ורשות התעופה האזרחית. מטרת המיזם היא לתמוך ולקדם אקוסיסטם באמצעות טכנולוגיה, רגולציה ותשתיות לשימוש בכלי טיס מתקדמים ולהכשיר את המרחב האווירי לטיסות של כלי טיס אלו מתוך כוונה להקל על העומסים בכבישי ישראל, לייעל שירותים מסחריים וציבוריים ולייצר יתרון תחרותי לחברות היי טק ישראליות בתחום הרחפנים לפרוץ לשוק הגלובלי. מיזם הרחפנים עוסק גם בהסדרת המרחב האווירי ובניית תשתיות רגולטוריות להטסת כלים אוטונומיים לתועלת הציבור. המיזם עובד בשיתוף פעולה עם גופים מסחריים וציבוריים נוספים: חיל אוויר, רשות שדות התעופה, רשויות מקומיות וגופים רלוונטיים נוספים.
מרכז הסייבר לתשתיות לאומיות ולתחבורה חכמה בבאר שבע (CYITS) הוא פרויקט של משרד התחבורה באמצעות "חברת נתיבי איילון", מערך הסייבר הלאומי וקונסוצרסיום בהובלת חברת אלתא של התעשייה האווירית. המרכז מהווה מוקד ידע ומעבדה לבחינת טכנולוגיות מתקדמות בתחום התחבורה היבשתית. במרכז מתבצעות בדיקות חוסן ומחקרים על חולשות וסכנות בתחום התחבורה החכמה. מטרתו להבטיח תחבורה בטוחה ולהיערך לכניסת כלי תחבורה מתקדמים לישראל. הוא משרת יצרנים, יבואנים, חברות ותעשיות בתחום התחבורה, ומציע שירותים גם למדינות אחרות המיישמות מערכי תחבורה חכמים. המרכז מהווה חלק מההיערכות הלאומית של מדינת ישראל במטרה להבטיח תחבורה בטוחה לציבור וכזו העונה לחדשנות הגלובלית לכניסתם של כלי-תחבורה מתקדמים למדינת-ישראל בשנות ה-30 של המאה ה-21.
ראשי החברה > מנכ"לים

ברוך עמיר
ישראל גרנית (1975–1976)
דן חירם (1976–1982)
דני הולצמן (עד 93)
דורון בלשה (1995–1998)
יהודה בר-און (1999–2003)
אריה בר (2003–2005)
שי ברס (2005–2010)
אבי חודין (2011–2017)
איתמר בן מאיר (2017–2021)
אורלי שטרן (2022–הווה)
ראשי החברה > יושבי ראש הדירקטוריון

אלדד בוקשפן (1983–1999)
פרופסור ישראל בורוביץ (2013–1999)
דן הראל (2018–2017)
מאיר חן (2021–2018)
מקסין פסברג (2021–2024)
ראו גם

חברת חוצה ישראל
נתיבי ישראל
נתיבי תחבורה עירוניים (נת"ע)
ביאורים

↑  המכונית האפורה (בהשגחת נהג), האופנוע והמכונית הלבנה – כולם אוטונומיים. המכונית האפורה "החליטה" להתנגש במכונית הלבנה ולא באופנוע.
מזון מלכות

מְזוֹן מְלָכוֹת הוא תוצר מזון המופרש על ידי דבורי דבש מבלוטות תת-לועיות (hypopharyngeal glands), ומשמש להזין את זחלי הדבורים.
זחלים המיועדים להיות מלכות מוזנים בכמויות גדולות של מזון מלכות במשך ארבעה ימים לאחר בקיעתם, ונמנע מהם כל מזון אחר. אכילת מזון המלכות מעורר מנגנונים פיזיולוגיים שונים הנדרשים למלכה, כגון הבשלת השחלות. עם זאת, מזון המלכות אינו בלעדי למלכות העתידיות והוא חלק מתזונתם של כלל הזחלים בכוורת. דבורים בוגרות אינן ניזונות ממזון מלכות כלל.
ייצור תעשייתי

הפקת מזון מלכות מבוצעת לרוב על ידי הפרדת הכוורת ודרבון הדבורים לייצור מלכה חדשה. לאחר 4 ימים מבקיעת הזחל, נלקח מזון המלכות מהתא בו גדל. לא ניתן לרדות מזון מלכות מתאי הפועלות, היות שהן מקבלות קצבה מוגבלת ומכלות אותה מיד; תאה של המלכה מכיל מצבורים עודפים של מזון מלכות, אותו הזחל אינו מסוגל לאכול. כוורת אחת מסוגלת לייצר בתנאים אידיאליים כ-500 גרם של מזון מלכות בתקופה של חצי שנה.
מזון המלכות אינו משתמר היטב כדבש, ולרוב מערבבים אותו עם מוצרי כוורת נוספים, כגון דונג או דבש על מנת לשמרו.
תזונה

כמזון לבני אדם עלול מזון המלכות לגרום התפרצויות אלרגיה. כתוסף תזונה הוא מקור לוויטמינים שונים, כגון B6 ו-B5, עם כמויות מזעריות של ויטמין C, ונטול לחלוטין ויטמינים E, A ו-D. הרכבו התזונתי של מזון המלכות הוא 65% מים, כ-12.5% חלבון (המכיל חומצות אמינו שונות, אך אינו חלבון מלא), 11% סוכרים, ו-5% חומצות שומן.
תועלת בריאותית

למזון המלכות מיוחסות סגולות רפואיות רבות, חלקן בוססו בקבוצות מחקר מצומצמות בלבד כגון הורדת כולסטרול[דרוש מקור], ואחרות נמצאות במחקר מתקדם, כגון האצת גדילת תאי גליה במוח האנושי אשר עשויים לסייע במחלת פרקינסון.
מנהל הבטיחות במזון האירופי (אנ') קבע שנכון להיום אין עבור בני אדם תועלת בריאותית מצריכת מזון מלכות.
כשרות

לפי דעה אחת דבש רגיל כשר על פי ההלכה מכיוון שהוא מיוצר מצוף שהדבורים מלקטות ומאכסנות אותו בזפק שנמצא לפני הקיבה ופולטות אותו בכוורת, כך שאין לו דין של "היוצא מן הטמא - טמא" מכיוון שהוא רק צוף שעבר עיבוד בגוף הדבורה, דעה אחרת דורשת מלשון הפסוקים שהדבש כשר . במזון מלכות יש האוסרים מכיוון שהוא מיוצר על ידי הדבורה בעצמה, ואף אם נאמר שיש לימוד מן הפסוק שדבש דבורים כשר, כוונת התורה להתיר רק את הדבש הידוע בטעמו, אבל לא את שאר החומרים המופרשים מן הדבורים. יש המתירים מכיוון שכל מה שהדבורים מייצרות המקור שלו הוא צוף וצמחים, אף אם נאמר שיש אנזימים שמוספים על ידי הדבורה - גם בדבש יש אנזימים שמגיעים מהדבורה ובכל זאת הוא מותר.
הערות שוליים

↑  Testi S, Cecchi L, Severino M, Manfredi M, Ermini G, Macchia D, Capretti S, Campi P. Severe anaphylaxis to royal jelly attributed to cefonicid, J Investig Allergol Clin Immunol. 2007;17(4):281. PMID 17694707
↑  Hashimoto M, Kanda M, Ikeno K, Hayashi Y, Nakamura T, Ogawa Y, Fukumitsu H, Nomoto H, Furukawa S. (2005) Oral administration of royal jelly facilitates mRNA expression of glial cell line-derived neurotrophic factor and neurofilament H in the hippocampus of the adult mouse brain, Biosci Biotechnol Biochem. 2005 Apr;69(4):800-5. PMID 15849420
↑  Hattori N, Nomoto H, Fukumitsu H, Mishima S, Furukawa S. Royal jelly and its unique fatty acid, 10-hydroxy-trans-2-decenoic acid, promote neurogenesis by neural stem/progenitor cells in vitro, Biomed Res. 2007 Oct;28(5):261-6. PMID 18000339
↑  "Scientific Opinion". EFSA Journal. 9 (4): 2083. 2011. doi:10.2903/j.efsa.2011.2083.
↑  בכורות דף ז עמוד ב
↑  כד,ה - מזון מלכות - פניני הלכה
↑  למשל: הרב אליעזר יהודה ולדנברג (ציץ אליעזר יא נט ויב נד). הרב איסר יהודה אונטרמן (שבט מיהודה עמ' שמד). הרב מרדכי אליהו (עמא דבר עמ' קכב). ב"ספר הכשרות" (עמ' תפו הערה קיא) הצריך שמזון המלכות יהיה בטל ב-60 ביחס לדבש שבו הוא מעורב.
↑  דבש - מזון מלכות, באתר "ישיבה"
| --- | --- |
בקרת זהויות :  NLI: 987007546251005171  BnF: cb12647467c (data)  LCCN: sh85115589  LNB: 000310481  NDL: 00575479  NKC: ph1179548 
מלכון מוצף במזון מלכות עודף
רם אוריון

| --- | --- |

 לידה:  29 באוקטובר 1967 (בן 57)
 מוקד פעילות:  ישראלתל אביב, ישראל
 תקופת הפעילות:  מ-1982
 סוגה:  רוק, מוזיקה אלקטרונית
 שפה מועדפת:  עברית 
 חברת תקליטים:  נענע דיסק, הד ארצי, האוזן השלישית, פוך, MMG, רא רקורדס, נו דיסטריביושן
 שיתופי פעולה בולטים:  נושאי המגבעת, הפה והטלפיים, בתרי זוזי, הדה בושס, ערן צור, עמיר לב
 www.ramorion.com
 
רם אוריון (נולד ב-29 באוקטובר 1967 בתל אביב) הוא מוזיקאי, זמר וגיטריסט ישראלי. חבר בלהקות "הפה והטלפיים", "אביב מארק והנצח" ו"אנסי היומולדת", וחבר לשעבר בלהקות "נושאי המגבעת", "הדה בושס" ו"בתרי זוזי".
דיסקוגרפיה > אלבומי אולפן

2007: כן
2012: האחרון (- האחרון -)
2016: Inballance
2016: גרמנים באוגנדה
דיסקוגרפיה > אלבומי הופעה

2023: לייב טריו
דיסקוגרפיה > מיני-אלבומים

2004: גיבור גיטרה
2005: קר
הערות שוליים

↑   Or Edry & Ram Orion - Hai Al HaSaf (Subway Suckers // אור אדרי ורם אוריון - חי על הסף (סאבווי סאקרס), סרטון  באתר יוטיוב (אורך: 2:32)
↑  מוזיקה לפרסומות באתר בנדקמפ
↑   רם אוריון, שילה פרבר - סוף לסיפור, סרטון  באתר יוטיוב (אורך: 3:30)
↑  יעקב בר-און, ‏רוטבליט אלטרנטיבי: האלבום שמצדיע לקלאסיקון והמורד של המוזיקה העברית, באתר מעריב אונליין, 3 בפברואר 2021
↑   רם אוריון, שילה פרבר - סוף לסיפור, סרטון  באתר יוטיוב (אורך: 3:30)
| רם אוריון |
| --- | --- |
אלבומי אולפן: כן • האחרון • Inballance • גרמנים באוגנדה
מיני-אלבומים: גיבור גיטרה • קר
אלבומי הופעה: לייב טריו
ערכים קשורים: הפה והטלפיים
| --- | --- |
בקרת זהויות :  NLI: 987007298294705171  ISNI: 0000 0004 0232 2505  MusicBrainz: f400653d-3ffd-476e-8f6c-8ce01703949b  VIAF: 297499853   WorldCat (עם VIAF): 297499853
לורטה לינץ'

לורטה אליזבת לינץ' (באנגלית: Loretta Elizabeth Lynch; נולדה ב-21 במאי 1959) היא משפטנית אמריקאית שכיהנה כתובעת הכללית של ארצות הברית, תחת הנשיא ברק אובמה. קודם לכן כיהנה כתובעת הפדרלית של המחוז המזרחי של ניו יורק. בתפקיד זה הייתה אחראית על החקירות והתביעות הפדרליות בברוקלין, קווינס וסטטן איילנד ומחוזות נסאו וסאפוק בלונג איילנד.